ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind aprobarea utilizării unor sume din excedentul anului precedent în anul 2024

 Consiliul Local al comunei Valea Ierii, întrunit în ședință extraordinară la data de 09 ianuarie 2024,

 Văzând referatul nr.159/04.01.2024 întocmit de primarul comunei Valea Ierii, raportul nr.163/04.01.2024 întocmit de d-na ec.Ilea Nicoleta consilier, precum și avizul favorabil al comisiei de specialitate din cadrul consiliului local,

 Luând cunoștință de prevederile art.58 din Legea nr.273/2006 privind finanţele publice locale, cu modificările ulterioare,

 În baza prevederilor art.129 alin.(2), lit.b), alin 4 lit.a) din O.U.G.nr.57/2019 , cu modificările și completările ulterioare,

 În temeiul art.196, alin.(2), lit.a) din O.U.G.nr.57/2019, cu modificările și completările ulterioare, privind Codul administrativ,

Consiliul Local al comunei Valea Ierii adoptă prezenta hotărâre:

 Art.1.(1) Se aprobă utilizarea din excedentul anului precedent, în anul 2024, a sumei de 561.000 lei ca sursă de finanțare a cheltuielilor secțiunii de dezvoltare și pentru acoperirea temporară a golurilor de casă.

 (2) Se aprobă utilizarea sumelor din excedent pentru finanțarea secțiunilor funcționare și dezvoltare în anul 2024, după cum urmează:

|  |  |  |
| --- | --- | --- |
| **Nr. crt.** | **Destinația utilizării excedentului** | **Sume din excedent** |
| 1 | Pentru acoperirea golurilor de casă la secțiunea funcționare | 200.000 lei |
| 2 | În scopul utilizării pentru proiectul "Achiziție utilaj și echipamente adiacente pentru deszăpezire în comuna Valea Ierii, Județul Cluj", în continuare la secțiunea dezvoltare | 320.000 lei |
| 3 | În scopul utilizării pentru proiectul Reabilitare infrastructură în urma fenomenelor meteorologice în continuare la secțiunea dezvoltare | 41.000 lei |
|  | Total sume din excedent | 561.000 lei |

 Art.3. Se aprobă lista de investiții pentru anul 2024 finanțate din excedentul bugetar al anului 2023, conform anexei la prezenta hotărâre.

 Art.4. Cu ducerea la îndeplinire a prezentei hotărâri se încredințează primarul comunei Valea Ierii și d-na Ilea Nicoleta-consilier la Primăria comunei Valea Ierii.

 Art.5. Prezenta hotărâre se comunică prin intermediul secretarului general al comunei, în termenul prevăzut de lege, compartimentului financiar-contabil, Direcţiei Generale Regionale a Finanţelor Publice Cluj-Napoca, precum şi Instituției Prefectului - Judeţul Cluj, şi se aduce la cunoştinţă publică prin afişare la sediul Consiliului Local Valea Ierii şi publicare pe pagina de internet “ [www.e-comune.ro/primaria-valea-ierii-cj](http://www.e-comune.ro/primaria-valea-ierii-cj)”.

 Președinte de ședință, Contrasemnează:

 Vasile-Mihai Șipoș Secretar general al comunei,

 Nelia-Crenguța Mariș

**Nr.1 din 09.01.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*